﻿ CANCERUL ESOFAGIAN Cancerul esofagian este o boala in care celule maligne se formează in ţesutul esofagian Esofagul este conductul muscular care transporta alimentele si lichidele dinspre cavitatea bucala spre stomac Peretele esofagian este format din câteva straturi tisulare, incluzând membrana mucoasă, musculară si ţesutul conjunctiv Cancerul esofagian începe din stratul superficial si pe măsură ce creste se întinde spre straturile din grosimea esofagului Cele mai frecvente două tipuri de cancer esofagian sunt numite după tipul de celule care devin maligne: - carcinomul scuamos: cancerul care apare in celulele scuamoase, celulele subţiri, plate care tapetează esofagul; acest tip de cancer este frecvent întâlnit in porţiunile superioare si mijlocii ale esofagului, dar poate sa apară oriunde pe lungimea acestuia, fiind numit si carcinom epidermoid - adenocarcinomul: cancerul care apare in celulele glandulare (secretorii), care produc si eliberează fluide, cum ar fi mucusul; adenocarcinomul se formează de obicei in porţiunea inferioară a esofagului, in apropierea stomacului Cancerul esofagian este mai frecvent la bărbaţi Riscul de dezvoltare al acestuia este de trei ori mai mare la bărbaţi decât la femei In fiecare an sunt din ce in ce mai multe cazuri de adenocarcinom esofagian si mai puţine de carcinom scuamos Bărbaţii negri sunt mai predispuşi la apariţia carcinomului scuamos decât caucazienii Riscul pentru acest tip de cancer creste cu vârsta Fumatul, consumul de alcool şi prezenta esofagului Barrett poate afecta riscul de dezvoltare al cancerului esofagian Orice lucru care creste riscul de apariţie al unei boli este numit factor de risc INCIDENŢĂ ŞI ETIOLOGIE În Statele Unite, cancerul esofagului este o afecţiune malignă relativ neobişnuită, dar extrem de letală S-a estimat că diagnosticul a fost stabilit la 12300 americani în 1996, conducând la 11200 decese În lume, incidenţa cancerului esofagian variază foarte mult El apare frecvent în aşa numita centură de cancer esofagian asiatic, ce se extinde de la zona sudică a Mării Caspice spre vest, în China de nord, spre est şi cuprinde părţi din Iran, Asia Centrală, Afganistan, Siberia şi Mongolia „Buzunare“ de incidenţă crescută a bolii sunt prezente, de asemenea, în unele localităţi disparate din Finlanda, Islanda, Curaşao, sud-estul Africii şi nord-vestul Franţei În America de Nord şi Europa de Vest, boala este de departe mai obişnuită la negri decât la albi, la bărbaţi decât la femei, apare cel mai adesea după împlinirea vârstei de 50 ani şi pare a fi asociată cu un statut socioeconomic mai scăzut O varietate de factori cauzatori au fost implicaţi în apariţia bolii Unii factori etiologici despre care se crede a fi asociaţi cu cancerul esofagian Consumul exagerat de alcool Fumatul Alţi carcinogeni ingeraţi Nitraţi (convertiţi în nitriţi) Opiacee fumate Toxine fungice în legumele murate Lezarea mucoasei prin agenţi fizici Ceai fierbinte Ingestia de leşie Stricturi induse de iradiere Acalazie cronică Susceptibilitate gazdei Inel esofagian cu glosită li deficienţă de fier (ex : sindroamele Plummer-Vinson şi Paterson-Kelly) Hiperkeratoza congenitală a palmelor şi tălpilor (ex : tylosis palmaris et plantaris) Deficienţele alimentare de molibden, zinc, vitamina A Sprue celiacă Refluxul gastric cronic (esofagul Barrett) pentru adenocarcinom În Statele Unite, cele mai multe cazuri de cancer esofagian se crede că pot fi atribuite consumului în exces de alcool şi/sau unui istoric de lungă durată privind fumatul Riscul relativ creşte cu cantitatea de tutun fumat şi cantitatea de alcool consumat Consumul de whisky pare a fi asociat unei incidenţe mai înalte decât consumul de vin sau bere Apariţia cancerului esofagian a fost, de asemenea, asociată ingerării altor carcinogeni, cum ar fi nitriţii, opiaceele fumate şi toxinele fungice din legumele murate, precum şi altor afecţiuni ale mucoasei cauzate de unele insulte fizice ca expunerea îndelungată la ceai extrem de fierbinte, ingerarea de leşie, leziuni induse prin iradiere şi acalazia cronică Prezenţa unui inel esofagian, asociată glositelor şi deficienţei de fier (ex : sindromul Plummer-Vinson sau Paterson Kelly), şi hipercheratozele congenitale ale palmelor şi tălpilor (ex : tylosis palmaris şi plantaris) au fost fiecare legate de cancerul esofagian, la fel ca şi deficienţele alimentare de molibden, zinc şi vitamina A Riscul de cancer esofagian poate fi uşor mai mare la indivizii cu sprue celiacă şi este în mod categoric crescut la cei ce prezintă reflux gastric cronic (esofagul Barrett) În contrast cu alte cancere esofagiene, neoplasmele ce apar pe esofagul Barrett afectează de departe mai mult albii decât negrii MANIFESTĂRI CLINICE Aproximativ 15% din cancerele esofagiene apar în treimea superioară a esofagului (esofagul cervical), 45% în treimea medie şi 40% în treimea inferioară În trecut, mai mult de 75% dintre tumorile esofagiene erau carcinoame cu celule scuamoase, apărând din epiteliul scuamos care delimitează lumenul esofagului Fiind mai puţin obişnuite, adenocarcinoamele se dezvoltă mai des din epiteliul columnar, care poate apărea displazic în esofagul distal în asociere cu refluxul gastric cronic (esofagul lui Barrett) Asemenea epiteliu displazic are în mod frecvent celule cu un conŢinut anormal de ADN (aneuploidie) şi mutaţii în gena de supresie tumorală Aceste adenocarcinoame au comportamentul biologic mai degrabă al cancerelor gastrice decât al celor esofagiene Incidenţa adenocarcinomului a crescut constant, în timp ce numărul cazurilor de carcinoame celulare scuamoase a rămas relativ stabil Încercările de screening endoscopic şi citologic pentru descoperirea carcinoamelor la pacienţii cu esofag Barrett, deşi eficiente ca mijloace de detectare a hiperplaziei de grad înalt, nu au îmbunătăţit prognosticul indivizilor găsiţi a avea un carcinom Carcinoamele cu celule scuamoase sunt mai obişnuite la negri decât la albi, în timp ce adenocarcinoamele sunt mai obişnuite la albi decât la negri Carcinoamele cu celule scuamoase şi adenocarcinoamele esofagului nu pot fi deosebite radiografic sau endoscopic Disfagia progresivă şi pierderea în greutate în timp scurt sunt simptomele iniţiale la marea majoritate a pacienţilor Disfagia apare iniţial la alimentele solide şi progresează gradual, pentru a include semisolidele şi lichidele În momentul apariţiei simptomelor, boala este de obicei incurabilă, din moment ce dificultăţile la înghiţit nu apar până ce 60% sau mai mult din circumferinţa esofagului este infiltrată de cancer Disfagia poate fi asociată cu dureri la înghiţire (odinofagia), cu dureri iradiate în piept şi/sau spate, regurgitaţie sau vomă şi pneumonie de aspiraţie Boala se răspândeşte în mod obişnuit spre nodulii limfatici adiacenţi şi supraclaviculari, ficat, plămâni şi pleură Fistula traheoesofagiană se poate dezvolta pe măsură ce boala avansează, conducând la o suferinţă severă Ca şi în alte carcinoame cu celule scuamoase, hipercalcemia poate apărea ocazional, în absenţa metastazelor osoase Se crede că este rezultatul unui peptid înrudit cu parathormonul, secretat de celulele tumorale DIAGNOSTIC Radiografiile de rutină cu substanţă de contrast identifică efectiv leziuni esofagiene destul de mari pentru a cauza simptome În contrast cu leiomiomul esofagian benign, care apare în strâmtoarea esofagiană, cu păstrarea unui pattern normal al mucoasei, carcinomul esofagian cauzează în mod caracteristic leziuni neregulate ulcerative în mucoasă, asociate cu infiltraţii mai adânci, producând o imagine asemănătoare acalaziei Mai mici, tumorile potenţial rezecabile sunt adesea vizualizate slab calitativ, în ciuda esofagogramelor adecvate tehnic Din acest motiv, endoscopia esofagiană trebuie realizată la toţi pacienţii suspectaţi ca având o anomalie esofagiană, pentru a vizualiza tumora şi pentru a obţine confirmarea histopatologică a diagnosticului Deoarece populaţia ce include persoane supuse riscului de carcinoame cu celule scuamoase ale esofagului (ex : fumătorii şi consumatori de alcool) are şi o rată ridicată de cancer pulmonar şi al regiunilor capului şi gâtului, ar trebui efectuată şi o inspectare endoscopică a laringelui, traheei şi a bronhiilor O examinare completă a fundului stomacului (prin retroflexarea endoscopului) este, de asemenea, imperativă Biopsiile endoscopice ale tumorilor esofagiene eşuează în recoltarea de Ţesut malign la o treime din cazuri, datorită faptului că forcepsul pentru biopsie nu poate penetra destul de adânc prin mucoasa normală, împinsă în faţă de către carcinom Examinarea citologică prin periaj a tumorii este complementară deseori biopsiilor standard şi ar trebui realizată în mod curent Întinderea diseminării tumorale către nodulii limfatici mediastinali şi paraaortici ar trebui evaluată prin scanare computer-tomografică a toracelui şi abdomenului STADII Stadializarea este procesul prin care se cuantifica gradul de extindere al celulelor maligne in esofag si in alte organe Informaţiile adunate din procesul de stadializare determina stadiul bolii Este important de ştiut stadiul bolii pentru a planifica tratamentul Un cancer esofagian progresează din stadiul 0 in stadiul IV, celulele maligne crescând prin straturile peretelui esofagian si afectând nodulii limfatici sau alte organe Stadiul 0 - (carcinom in situ) cancerul se găseşte numai la nivelul celulelor din mucoasa esofagiana Stadiul I - cancerul s-a extins dincolo de mucoasa, spre stratul tisular următor al peretelui esofagian Stadiul II - este împărţit in stadiul IIA si IIB, depinzând de locul de extindere: - stadiul IIA - cancerul a atins musculara esofagiana sau peretele exterior al acestuia - stadiul IIB - cancerul este extins la oricare din cele trei straturi ale esofagului si la nivelul nodulilor limfatici Stadiul III - cancerul a atins peretele exterior esofagian si eventual ţesuturile sau nodulii limfatici adiacenţi Stadiul IV - este împărţit in stadiul IVA si stadiul IVB: - stadiu IVA - sunt afectaţi noduli limfatici adiacenţi sau la distanta - stadiul IVB - sunt afectaţi noduli limfatici si organe la distanta Cancerul esofagian recurent Cancerul esofagian recurent este o afecţiune care reapare după ce a fost tratata Acesta poate reapare in esofag sau in orice alta regiune a corpului TRATAMENT Prognosticul pacienţilor cu carcinom esofagian este prost Mai puţin de 5% dintre pacienţi sunt în viaţă la 5 ani după diagnosticarea iniţială, ceea ce determină mulţi medici să-şi focalizeze eforturile doar spre controlul simptomelor Rezecţia chirurgicală a tuturor tumorilor macroscopice (ex : rezecţia totală) este realizabilă în doar 40% din cazuri, cu celule tumorale reziduale prezente frecvent în marginile rezecţiei Asemenea esofagectomii au fost asociate în trecut cu o rată a mortalităţi postoperatorii depăşind 20%, datorată fistulelor anastomotice, abceselor subfrenice şi complicaţiilor respiratorii; rapoarte mult mai recente sugerează o toleranţă de departe mai bună şi o morbiditate diminuată la aceste proceduri chirurgicale Mai puţin de 20% dintre pacienţii care au supravieţuit unei rezecţii totale se aşteaptă să mai trăiască după 5 ani Rezultatul terapeutic ce urmează administrării terapiei primare cu radiaţii (5500 la 6000 cGy) nu este diferit de cel al chirurgiei radicale, scutind pacienţii de morbiditatea perioperatorie, dar, adesea, rezultând într-o ameliorare mai puţin satisfăcătoare a simptomelor obstructive Evaluarea agenţilor chimioterapici la pacienţii cu carcinom esofagian a fost împiedicată de ambiguităţi în definirea „răspunsului“ (beneficiului) şi de degradarea condiţiei fizice a multor indivizi trataţi Cu toate acestea, reduceri semnificative în mărimea tumorilor măsurabile au fost raportate la 15-25% dintre pacienţii cărora li s-a administrat un tratament bazat pe un singur agent şi la 30 până la 60% dintre aceia trataţi cu combinaţii medicamentoase care includeau cisplatină Combinarea chimioterapiei cu radioterapia, ca procedeu terapeutic iniţial, fie singură, fie urmată de încercarea rezecţiei prin operare, poate fi folositoare Când este administrată împreună cu radioterapia, chimioterapia dă rezultate în supravieţuire mai bune decât radioterapia singură Utilizarea preoperatorie a chimioterapiei şi a radioterapiei, urmată de rezecţie esofagiană, pare a prelungi supravieţuirea, în comparaţie cu studiile control istorice şi s-a dovedit a fi superioară chirurgiei singure în cel puţin un studiu clinic mic, randomizat (aleatoriu) Pentru pacienţii cu cancer esofagian incurabil, nerezecabil chirurgical, apar ca probleme majore disfagia, malnutriţia şi fistulele traheoesofagiene Încercările de atenuare a acestor complicaţii legate de cancer includ dilatarea endoscopică repetată, realizarea chirurgicală a gastrostomei sau jejunostomei, pentru hidratare sau hrănire, şi plasarea endoscopică a unui stent metalic expansiv pentru bypass-ul tumorii Fulgurarea endoscopică cu laser a tumorii obstructive pare a fi cea mai promiţătoare dintre aceste tehnici BIBLIOGRAFIE Tratat Harrison – Principiile medicinii interne, ediţia a XIV-a, Editura Teora, Bucureşti 